Domnus Hugo comes, inter multa bona quæ huic loco concessit, dedit vineas quas nominant in Curte Judæa, cum mansionibus et curtilis, in quibus coloni habitant qui excolunt terram vel vineas, et omnibus appenditiis: quicquid ibidem Judæi ante tenuerunt ac possederunt quolibet modo, usque ad inquirendum, totum ad integrum. Sign’ Hugonis comitis. S. Rocleni præpositi, Landrici, Salicherii. Sig’ Lamberti, Seguini, Helderici, Walterii, Rotberti.